b'\n_START_ARTICLE_\nWerner Israel\n_START_SECTION_\n\xc5\xbdivljenje in delo\n_START_PARAGRAPH_\nIsrael je odra\xc5\xa1\xc4\x8dal v Cape Townu, Ju\xc5\xbena Afrika. Na Univerzi v Cape Townu je leta 1951 diplomiral, leta 1954 je opravil magisterij. Doktoriral je leta 1960 na Kolid\xc5\xbeu Trinity v Dublinu._NEWLINE_Skupaj z Ericom Poissonom je leta 1990 kot prvi za\xc4\x8del raziskovati notranjost \xc4\x8drnih lukenj. Po predlogu Rogerja Penrosea je Israel odkril pomemben pojav masne inflacije, kar sicer ni v sorodu z inflacijo zgodnjega Vesolja._NEWLINE_Israel je \xc4\x8dlan kozmolo\xc5\xa1kega programa Kanadskega in\xc5\xa1tituta za vi\xc5\xa1je raziskovanje. Do upokojitve leta 1996 je bil profesor na Oddelku za fiziko Univerze Alberte v Edmontonu. Leta 1996 so ga izvolili za izrednega profesorja fizike in astronomije na Univerzi v Victorii. Skupaj s Stephenom Hawkingom je bil sourednik pri dveh knjigah._NEWLINE_Od leta 1972 je \xc4\x8dlan Kanadske kraljeve dru\xc5\xbebe in od leta 1986 \xc4\x8dlan londonske Kraljeve dru\xc5\xbebe.'